Yaponiya ASEAN forumi doirasida KXDR bilan muzokaralar o‘tkazmoqchi

Yaponiya tashqi ishlar vaziri Taro Kono Janubi-Sharqiy Osiyo davlatlari assotsiatsiyasi mamlakatlari forumida Shimoliy Koreya TIV rahbari Li Yon Xo bilan uchrashishni rejalashtiryapti. Bu haqda, o‘z manbalariga asoslanib, The Japan Times xabar bermoqda. “Kommersant”ning yozishicha, forum avgust oyida bo‘lib o‘tadi.

Yomimuri nashri ma’lumotlariga ko‘ra, uchrashuvda KXDR tomonidan o‘g‘irlab ketilgan Yaponiya fuqarolarini vatanga qaytarish masalasi ko‘tariladi.
AQSh prezidenti Donald Tramp Shimoliy Koreya yetakchisi Kim Chen In bilan uchrashganidan so‘ng, Janubi-Sharqiy Osiyo mamlakatlari yetakchilari KXDR bilan munosabatlarni yaxshilash, mustahkamlashga kirishdi. Xususan, OAV xabarlariga ko‘ra, Yaponiya bosh vaziri Sindzo Abe ham Kim Chen In bilan uchrashish niyatida.